open-index/open-wikipedia-markdown huggingface dataset:
Lin Zhengbin

**Lin Zhengbin** (, fødst 6. juli 1957 i Wuhan, død 10. februar 2020 samme sted) var en kinesisk lege og ekspert på organtranspantasjoner ved Wuhan Tongji Hospital.

## Karriere
Lin gikk ut av Tongji Medical College i 1987 med bachelor i medisin. Han begynte så å arbeide ved Wuhan Tongji Hospital (武汉同济医院) med organtransplantasjoner som sitt virkefelt, et felt han arbeidet med i over 30 år. Han ble overlege for *Instittet for organtransplantasjon* ved Tongjisykehuset.  

Han ble penmsjonist i juli 2017, men hentet inn senere av Wuhan Tongji Hospital.

## Død
Under koronaviruspandemien i 2020 ble Lin smittet med SARS-CoV-2. Han døde 10. februar 2020 grunnet komplikasjoner i sykdomsforløpet.

## Referanser
Othelie Høie

**Othelie Annette Høie** (født 2002 i Kristiansund) er en norsk bryter som representerer klubben BK Atlas i Fredrikstad.

Hun vant fem NM-gull i perioden 2020–2026. Hun vant kongepokalen i 2022.

Hun er datter av fire ganger verdensmester i bryting, Gudrun Anette Høie.

## Idrettskarriere
Høie deltok i Tallinn Open 2017, der hun brøt i klassen 2002-2004, og vant der klassen 52&nbsp;kg. Hun vant nordisk mesterskapet i bryting i U17-klassen tre år på rad fra 2017 til 2019.

Under NM i bryting 2018 fikk hun sølv i klassen 53&nbsp;kg, bak Silje Knudsen Kippernes. Hun deltok i Cadet-EM i bryting 2019 (16-17 år), men tapte der semifinalen mot Amina Tandelova fra Russland. Hun vant sin bronsefinalekamp, og fikk med det bronse i mesterskapet. Hun deltok i Sommer-EYOF 2019 i Baku, og fikk der sølv i klassen 57&nbsp;kg.

## Medaljer i norske mesterskap

## Referanser
Villreinsbekken

**Villreinsbekken** (også kalt *Steinbekken*) er ei elv i Sør-Varanger kommune i Finnmark. Den er ei sideelv til Pasvikelva og er 10,7 kilometer lang. Elva har utspring fra en rekke små innsjøer, hvorav det største er Villreinsvatnet. Villreinsbekken renner først mot sør, senere mot øst ned til munningen i innsjøen Vaggatem ved gården Steinbekken.

Villreinsbekken krysses av Fylkesvei 8850 like før munningen.

## Referanser
Betrideildin 2020

**[[Betrideildin]] 2020** var Færøyenes øverste divisjon i fotball for menn 2020. Ligaen startet 9. mai 2020 og ble avsluttet 7. november 2020. Lagene spiller tre oppgjør mot hver motstander i totalt 27 serierunder. Regjerende seriemester fra 2019 var KÍ Klaksvík. 

I Norge kjøpte TV 2 rettighetene til å vise de 12 første serierundene av ligaen. 

## Tabellen

## Lagene

## Resultattabell

## Kvalifisering til [[Betrideildin 2021]]

## Referanser
Betrideildin 2019

**[[Betrideildin]] 2019** var Færøyenes øverste divisjon i fotball for menn 2019. Lagene spilte tre oppgjør mot hver motstander i totalt 27 serierunder. Ligaen startet 10. mars 2019 og ble avsluttet 26. oktober 2019.

## Tabellen

## Lagene

## Referanser
Kishen Bholasing

**Kishen Bholasing** (født 3. august 1984, død 12. april 2020 i Amsterdam i Nederland) var en surinamesisk-nederlandsk sanger og perkusjonist.

## Biografi
Bholasing representerte musikkstilen Baithak Gana. Bholasing spilte dholak og var hovedsanger i gruppen *Kishen & Friends*. Han opptrådte i Nederland og i Surinam, i anledning av holi og sportsbegivenheter i regi av Surinaamse Worstelfederatie, landets bryterforbund.

Flere av Bholasings familiemedlemmer var også kjent for baithakganamusikk, som hans far, Angad Bholasing, hans mor, Rosie Bholasing-Jiboth, og hans tante, Motimala Bholasing.

## Død
Rundt den 24. mars 2020 ble det bekjentgjort at Bholasing var rammet av COVID-19. Han døde den 12. april på Academisch Medisch Centrum i Amsterdam som følge av sykdommen, i en alder av 35 år.

Han var gift og hadde to barn.

## Referanser


## Eksterne lenker
* 
*
Betrideildin 2018

**[[Betrideildin]] 2018** var Færøyenes øverste divisjon i fotball for menn 2018. Lagene spilte tre oppgjør mot hver motstander i totalt 27 serierunder. Ligaen startet 11. mars 2018 og ble avsluttet 27. oktober 2018.

## Tabellen

## Lagene

## Referanser
Nepalogaleruca

***Nepalogaleruca*** er en slekt av biller som tilhører familiegruppen bladbiller (Chrysomelidae). Det er kjent 7 arter .

## Utseende
Artene har forkortede dekkvinger.

## Levevis
Både larvene og de voksne (imago) er planteetere. Disse artene, som ikke kan fly, lever i fjellområder og er funnet mellom 1700 og 4000 meter over havet.

## Utbredelse
Slekten er utbredt i fjellområdene i Nepal og Tibet.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **Trådbladbiller**, Galerucinae Latreille, 1802
****** stammen Hylaspini Chapuis, 1875 
******* Slekten ***Nepalogaleruca*** Kimoto, 1970
******** *[[Nepalogaleruca angustolineata]]* Kimoto & Takizawa, 1972
******** *[[Nepalogaleruca conformis]]* Chen, 1987
******** *[[Nepalogaleruca elegans]]* Kimoto, 1970
******** *[[Nepalogaleruca hartmanni]]* Medvedev, 2003
******** *[[Nepalogaleruca laeta]]* Medvedev, 1990
******** *[[Nepalogaleruca nigriventris]]* Chen, 1987
******** *[[Nepalogaleruca schmidti]]* Medvedev & Sprecher-Uebersax, 1997

## Referanser


## Litteratur

## Eksterne lenker

*
Floyd Cardoz

**Floyd Cardoz** (født 2. oktober 1960 i Mumbai i India, død 25. mars 2020 i Montclair i New Jersey i USA) var en indisk-amerikansk kokk og restauranteier.

Innen han ble kokk arbeidet han som biokjemiker Han studerte ved restaurantskoler i India og Sveits; den siste var *Les Roches International School of Hotel Management* i Crans-Montana i kanton Wallis. Han flyttet til New York City i 1988.

Floyd Cardoz arbeidet i Gray Kunz' restaurant *Lespinasse*. Han drev restauranten Tabla sammen med Danny Meyer årene 1998-2010 i New York City. Han drev også restauranten *North End Grill* med Meyer. Cardoz åpnet flere restauranter både i India og USA.

I 2006 kom han med kokeboken *One Spice, Two Spice*.

I 2011 vant han tredje sesongen av reality-TV-serien Top Chef Masters.

Floyd Cardoz ble lagt inn på sykehus på grunn av covid-19-symptom  etter en reise til India. Han returnerte til USA 8. mars 2020, og døde 25. mars 2020 på Mountainside Medical Center, et sykehus nær New York.

## Bøker
* Floyd Cardoz: Flavorwalla: Big Flavor. Bold Spices. A New Way to Cook the Foods You Love
* One Spice, Two Spice: American Food, Indian Flavors

## Referanser


## Eksterne lenker
*
Anisobrotica

***Anisobrotica*** er en slekt av biller som tilhører familiegruppen bladbiller (Chrysomelidae). Det er kjent 5 arter .

## Utseende
Middelsstore, avlange bladbiller, gjerne farget i gult og svart.

## Utbredelse
Artene er utbredt i den neotropiske økosonen (Argentina).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stamme usikker
******* slekten ***Anisobrotica*** Bechyné & Bechyné, 1970
******** *[[Anisobrotica binisculpta]]* (Bechyne & Bechyne, 1969)
******** *[[Anisobrotica donckieri]]* (Baly, 1890)
******** *[[Anisobrotica nordenskioeldi]]* (Jacoby, 1907)
******** *[[Anisobrotica notaticollis]]* (Baly, 1889)
******** *[[Anisobrotica thesea]]* (Bechyne, 1958)

## Referanser


## Litteratur

## Eksterne lenker
*
Trigonexora

***Trigonexora*** er en slekt av biller som tilhører familiegruppen bladbiller (Chrysomelidae). Det er kjent 4 arter.

## Utseende

## Levevis
Både larvene og de voksne (imago) er planteetere.

## Utbredelse
Slekten er utbredt i den neotropiske økosonen (Brasil, Peru).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stammen Metacyclini Chapuis, 1875
******* slekten ***Trigonexora*** Bechyné & Bechyné, 1970
******** *[[Trigonexora decemstillata]]* (Bechyne, 1958)
******** *[[Trigonexora gerentia]]* (Bechyne & Bechyne, 1964)
******** *[[Trigonexora spissa]]* (Bechyne, 1956)
******** *[[Trigonexora stilodina]]* (Bechyne & Bechyne, 1962)

## Referanser


## Eksterne lenker
*
Henry Graff

**Henry Franklin Graff** (født 11. august 1921 i New York City i USA, død 7. april 2020 i Greenwich i Connecticut) var en amerikansk historiker.

Han var ansatt ved Columbia University i New York City fra 1946 til 1991. Han var formann for historieavdelingen der.

## Liv og virke
### Bakgrunn
Henry Franklin Graff var sønn av Florence B. Morris og Samuel F. Graff, faren var selger i Garment district i New York City. Foreldrene var fra New York, og av tysk-jødisk bakgrunn. Han hadde en tvillingsøster, Myra Balber.

Henry Graff gikk på George Washington High School og deretter på City College of New York, der han tok en B.S.S.-grad, magna cum laude, i 1941.

### Annen verdenskrig
Henry Graff meldte seg til tjeneste i U.S. Army kort etter angrepet på Pearl Harbor i desember 1941, og steg i gradene fra menig til *first lieutenant* i Signal Corps frem til han ble dimittert i 1946.  Som følge av å ha studert japansk på Columbia University ble han satt til kryptoanalyse for japansk i Signal Intelligence Service (SIS) (forløperen til National Security Agency). I denne egenskap leste han utenlandske koder og cifre, i særdeleshet det senere så berømte Purple code.

I november 1943 oversatte Graff deler av et nå berømt telegram - som regnes som den britiske og amerikanske kodeknekkingens store bragder - som skulle vise seg å være av uvurderlig betydning for planleggerne i England. Det var blitt sendt av generalløytnant Hiroshi Oshima, den japanske ambassadør til Tyskland, til den spanske utenriksminister i Tokyo, og gjengav i stor detalj hva ambassadøren hadde sett av tyske forberedelser i det nordlige Frankrike for å slå tilbake en ventet landgang over Den engelske kanal. Han oversatte også et telegram fra Japan til Sovjetunionen sog beskrev Japans planer og å komme seg ut av krigen. Han mottok høye utmerkelser for dette. BBC nevnte i en dokumentar, *Hiroshima*, at Graff hadde oversatt et oppsnappet kommunike fra japanerne til Sovjetunionen, som innebar at Graff faktisk var den første amerikaner som fikk vite om den nært forestående japanske kapitulasjon.

### Historiker
Graffs verker dreide seg for det meste om den amerikanske presidenten og amerikansk utenrikspolitikk. Han var kjent for sitt *Seminar on the Presidency*., et av  Columbias mest populære kurs, som ble besøkt av president Harry Truman i 1959 og president Gerald Ford i 1989.  Graff var formann for Pulitzer Prize-juryen for amerikansk historie.

I 1965 utnevnte president Lyndon B. Johnson ham til leder for National Historical Publications Commission, og i 1993 engasjerte president Bill Clinton ham for å lede *President [[John F. Kennedy]] Assassination Records Review Board*.

Graff døde 7. april 2020 i Greenwich i Connecticut i en alder av 98 år. Dødsårsaken var COVID-19.

## Verker

## Referanser
Buckibrotica

***Buckibrotica*** er en slekt av biller som tilhører familiegruppen bladbiller (Chrysomelidae). Det er kjent én art.

## Utseende
En middelsstor, avlang, mørk bladbille, dekkvingene med gule ytterkanter. Pronotum er gult med svarte flekker på sidene.

## Levevis
Både larvene og de voksne (imago) er planteetere pp familien Commelinaceae.

## Utbredelse
Arten er utbredt i Brasil.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **[[trådbladbiller]]**, Galerucinae Latreille, 1802
****** stamme usikker
******* slekten ***Buckibrotica*** Bechyné & Bechyné, 1970
******** *[[Buckibrotica cinctipennis]]* (Balý, 1886)

## Referanser


## Eksterne lenker

*
Impensa

***Impensa*** er en slekt av biller som tilhører familiegruppen bladbiller (Chrysomelidae). Det er kjent 2-3 arter .

## Utseende
Middelsstore, nokså brede, gulbrunlige bladbiller.

## Levevis
Både larvene og de voksne (imago) er planteetere, ofte på busker og trær.

## Utbredelse
Slekten er utbredt i Afrika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien ***Trådbladbiller***, Galerucinae Latreille, 1802
****** stammen Oidini Laboissière, 1922
******* slekten ***Impensa*** Wilcox, 1971
******** *[[Impensa fulva]]* (Laboissiere) 
******** *[[Impensa gibbosa]]* (Jacoby, 1883)
******** *[[Impensa maculicollis]]* (Laboissiere, 1932)

## Referanser


## Litteratur

## Eksterne lenker

*
Aphanapteryx bonasia

***Aphanapteryx bonasia*** (kjemperødrikse) var en monotypisk art i riksefamilien (Rallidae) og eneste art i slekten ***Aphanapteryx***, men den døde ut omkring år 1700. Arten var endemisk for Mauritius, der jaktpress og predasjon førte til at denne fuglen døde ut.

## Taksonomi
*[[Erythromachus leguati]]* blir av og til regnet til slekten *Aphanapteryx*.

## Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen *et al.* (2008, 2017). Norske navn i parentes er eventuelt uoffisielle midlertidige beskrivelser.

* Gruiformes, tranefugler
** Rallidae, riksefamilien
*** *[[Rallus]]*, 13 arter
*** *[[Dryolimnas]]*, 2 arter
*** †*[[Aphanapteryx bonasia|Aphanapteryx]]*, monotypisk, utdødd slektslinje
**** †*[[Aphanapteryx bonasia|A. bonasia]]*, (rødrikse), monotypisk, utdødd
*** †*[[Erythromachus]]*, monotypisk, utdødd slektslinje
*** *[[Crex]]*, 2 arter
*** *[[Rougetius]]*, monotypisk
*** *[[Atlantisia]]*, 2 arter
*** †*[[Mundia]]*, monotypisk, utdødd slektslinje
*** *[[Aramidopsis]]*, monotypisk
*** *[[Lewinia]]*, 4 arter
*** *[[Gymnocrex]]*, 3 arter
*** †*[[Diaphorapteryx]]*, monotypisk, utdødd slektslinje
*** *[[Gallirallus]]*, 18 arter
*** *[[Canirallus]]*, monotypisk
*** *[[Mustelirallus]]*, 3 arter
*** *[[Cyanolimnas]]*, monotypisk
*** *[[Pardirallus]]*, 3 arter
*** *[[Amaurolimnas]]*, monotypisk
*** *[[Aramides]]*, 8 arter
*** *[[Tribonyx]]*, 3 arter
*** *[[Porphyriops]]*, monotypisk
*** *[[Porzana]]*, 4 arter
*** *[[Paragallinula]]*, monotypisk
*** *[[Gallinula]]*, 7 arter
*** *[[Fulica]]*, 11 arter
*** *[[Porphyrio]]*, 15 arter
*** *[[Himantornis]]*, monotypisk
*** *[[Megacrex]]*, monotypisk
*** *[[Gallicrex]]*, monotypisk
*** *[[Amaurornis]]*, 7 arter
*** *[[Rallina]]*, 8 arter
*** *[[Zapornia]]*, 15 arter
*** *[[Micropygia]]*, monotypisk
*** *[[Anurolimnas]]*, 3 arter
*** *[[Coturnicops]]*, 3 arter
*** *[[Hapalocrex]]*, monotypisk
*** *[[Laterallus]]*, 9 arter

## Referanser




## Eksterne lenker
*
Johannes Nellemann

**Johannes Magnus Valdemar Nellemann** (1831–1906) var en dansk jurist, politiker og professor ved Københavns Universitet. Han var justisminister i Danmark fra 1875 til 1896.

## Liv
Han var sønn av kanselliråd og hospitalforstander Georg Mogens Nellemann og Pouline Louise Poulsen. Etter å ha blitt student fra skolen i Slagelse i 1849 ble han *[[cand. jur.]]* i 1855. Deretter studerte han rettshistorie og sivilrett i München, Paris og London fra 1856 til 1858. Tilbake i København ble han ansatt som lektor ved Københavns Universitet og året etter utnevnt til professor. Han var universitetets rektor i året 1874–75.

Nellemann var medlem av prosesskommisjonen som ble nedsatt i 1868, og hvor han utarbeidet deler av prosessreformen. Han gikk inn i politikken i 1870, da han ble valgt inn i Landstinget fra København. I Landstinget var han medlem av det såkalte Mellempartiet. I 1875 ble han medlem av den danske regjeringen, som justsiminister og minister for Island i Estrups ministerium. Han beholdt disse stillingene i 21 år. Ved Estrups avgang i 1894 kunne han beholde porteføljene i den nye regjeringen under Reedtz-Thott. Han tok avskjed 13. juni 1896 og ble deretter utnevnt til direktør i Nationalbanken.

## Utmerkelser
Nellemann ble æresdoktor ved Universitetet i Uppsala i 1877.

## Referanser


## Litteratur
* M. P. Friis og H. Matzen: «Nellemann, Johannes Magnus Valdemar», i *[[Dansk biografisk Lexikon]]*. XII. Bind. Kjøbenhavn: Gyldendalske Boghandel, 1898
Octogonotes

***Octogonotes*** er en slekt av biller som tilhører familiegruppen bladbiller (Chrysomelidae).

## Utseende
Små, brede, halvblanke jordlopper. Pronotum, bein og underside kan være gule, hode og dekkvinger svarte. Fasettøynene er ganske store, rundet utsående. Bakbeina er utviklet til hoppebein med tykke lår.

## Levevis
Både larvene og de voksne (imago) billene lever av å spise blad på næringsplanten.

## Utbredelse
Slekten er utbredt i Mellom- og Sør-Amerika.

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Octogonotes*** Drapiez, 1819
********* *[[Octogonotes banoni]]* Drapiez, 1819
********* *[[Octogonotes binotata]]* Clark, 1860
********* *[[Octogonotes brunneus]]* Clark, 1860
********* *[[Octogonotes citricinctus]]* Bechyné & Bechyné, 1968
********* *[[Octogonotes fulvomarginatus]]* Jacoby, 1886
********* *[[Octogonotes limbatus]]* Balý, 1879
********* *[[Octogonotes quadrilineatus]]* Chevrolat, 1829
********* *[[Octogonotes quatuorlineatus]]* (Clark)
********* *[[Octogonotes rufipennis]]* Jacoby, 1886
********* *[[Octogonotes thoracica]]* Drapiez, 1819
********* *[[Octogonotes tricinctus]]* Allard, 1894

## Eksterne lenker
* Bilder av én art
*
Eonian

**Eonian** er et studioalbum av black metal-bandet Dimmu Borgir, utgitt i mai 2018.
## Låtliste
# "The Unveiling" – 5:47
# "Interdimensional Summit" – 4:39
# "Ætheric" – 5:27
# "Council of Wolves and Snakes" – 5:19
# "The Empyrean Phoenix" – 4:44
# "Lightbringer" – 6:06
# "I Am Sovereign" – 6:48
# "Archaic Correspondence" – 4:55
# "Alpha Aeon Omega" – 5:18
# "Rite of Passage" (*instrumental*) – 5:16

## Personell
* Shagrath (Stian Tomt Thoresen) – vokal, bassgitar, keyboard, sampling
* Silenoz (Sven Atle Kopperud) – gitar, bassgitar
* Galder (Tom Rune Andersen Orre) – gitar, bassgitar
* Martin Lopez – perkusjon
* Mikkel Gaup – joik
* Daray (Dariusz Brzozowski) – trommer
* Gerlioz (Geir Bratland) – keyboard
* Schola Cantorum (kor)
**Kordirigent – Gunvald Ottesen
**Kormedlemmer – Agnes Winsents, Agnieszka Pikuta, Annika Belisle, Carl-Christian Kure, Christian Fjellstad, Erik Hedmo, Geirmund Simonsen, Gunhild Marina Tjernstad, Guro Schjelderup, Hauk J. Røsten, Hilde Stenseng, Hugo Herrman, Inger Helseth, Karen Austad Christensen, Lars Christen Hausken, Martin Røsok, Ragnhild E. Bye Lütken, Ragnhild Kleppe, Svein Oskar Smogeli, Synnøve Sætre, Tekla Lou Fure Brandsæter, Thomas Ringen, Vilde Bolstad Bakken, Vilde Groth Pettersen, Øyvind Sætre, Åste Jensen Sjøvaag

## Eksterne lenker
*
Andreas Aagesen

**Andreas Aagesen** (født 5. august 1826 i København, død 26. oktober 1879) var en dansk jurist og professor ved Københavns Universitet.

## Liv
Han var sønn av juristen Nicolai Aagesen, og ble student i 1843. I 1848 deltok han som frivillig i den første slesvigske krigen. Året etter tok han juridisk embetseksamen og ble ansatt i Justisministeriet. Senere foretok han en lang utenlandsreise til Frankrike og England, og ble i 1855 ansatt som lektor ved Københavns Universitet, hvor han året etter ble professor. Han beholdt denne stillingen til sin død. Fra 1861 var han dessuten ekstraordinær assessor i Højesteret og var i mange år formann i styret for Nationalbanken. Det året han døde var han innvalgt som medlem av Landstinget.

## Virke
Aagesen underviste særlig i romerrett og dansk formuerett. Han var medlem av den danske styreavdelingen for de nordiske juristmøtene, og utga i 1876 en bibliografi (*Fortegnelse over Retssamlinger, Retsliteratur m.m. i Danmark, Norge, Sverige og til Dels Finland*) over rettslitteraturen i de nordiske landene, som bidro til å fremme samarbeidet mellom juristene i de nordiske landene på slutten av 1800-tallet.

## Utmerkelser
Aagesen ble utnevnt til æresdoktor ved Universitetet i Uppsala i 1879 og kommandør av Danebrog samme år.

## Referanser


## Litteratur
* Deuntzer: «Aagesen, Andras», i *[[Dansk biografisk Lexikon]]*, I. Bind. Kjøbenhavn: Gyldendalske Boghandel, 1887
Nicolay L. Bugge

**Nicolay Lysholm Bugge** (født 9. august 1883 i Nordfjordeid, død 5. mars 1968) var en norsk advokat og direktør i livsforsikringsselskpet Idun fra 1936 til 1948.

## Liv
Han var sønn av distriktslege Nicolai Jacobus Koch Bugge (1842–1895) og Bergljot Lysholm (1850–1916). Fra 1918 til 1925 var han gift med Ellen Kindt, datter av Bernhard Getz.

Bugge vokste opp i Rosendal, men etter farens død i 1895 ble han elev ved Trondheim katedralskole, hvor han tok *[[examen artium]]* i 1901. I 1906 tok han juridisk embetseksamen og var deretter fullmektig hos sorenskriveren i Strinda og Selbu til 1910. Da ble han ansatt som sekretær i Lovavdelingen i Justisdepartementet, og var ved siden av sekretær i Obligasjonsrettskomiteen, som utarbeidet utkast til handelsrettslover i samarbeid med Danmark og Sverige. I 1912 og 1914 foretok han to studiereiser til Tyskland, men det siste utenlandsoppholdet ble avbrutt på grunn av 1. verdenskrig.

Fra 1918 til 1925 var Bugge medlem av en ny obligasjonsrettskomite som arbeidet med utkast til ny forsikringsavtalelov. I 1919 ble han utnevnt til byråsjef i Justisdepartementet, men samme år gikk han av fra denne stillingen og begynte sakførervirksomhet i Kristiania sammen med Anton Heyerdahl og Christian Vogt. Dette firmaet hadde i flere år Sven Arntzen som fullmektig. I 1933 ble firmaet delt, og Bugge begynte et nytt advokatkontor sammen med Arntzen.

Bugge hadde i mange år vært juridisk konsulent for forsikringsselskapene Storebrand og Idun. I 1932 ble han medlem av styrene for begge selskapene, som nestformann og formann. Fra 1931 var han også ordfører i representantskapet for forsikringsselskapet Poseidon. Fra 1936 var han administrerende direktør i Idun. Han ble i denne stillingen til han gikk av for aldersgrensen i 1948. Han var dessuten formann i Livsforsikringsselskapenes forening fra 1940 til 1947. Under 2. verdenskrig var han formann i styret for Oslo krets av Røde Kors.

Bugge utga en kommentar til forsikringsavtaleloven i 1930, og en kommentar til avtaleloven som kom i tredje utgave i 1949. I *[[Tidsskrift for rettsvitenskap]]* for 1914 skrev han en historisk oversikt over den skandinaviske felleslovgivningen.

## Utmerkelser
Bugge ble utnevnt til kommandør av Dannebrogsordenen i 1925.

## Referanser


## Litteratur
* 
*
Chirodica

***Chirodica*** er en slekt av biller som tilhører familiegruppen bladbiller (Chrysomelidae).

## Utseende
Små (1-3,5 millimeter), noe avlange jordlopper, gjerne rødlige med metallisk fargede dekkvinger.

## Levevis
Både larvene og de voksne (imago) billene lever på planter i familien Proteaceae i den spesielle vegetasjonstypen fynbos.

## Utbredelse
Slekten er utbredt i det sørlige Afrika (Sør-Afrika, Namibia).

## Systematisk inndeling

* orden **[[biller]]** (Coleoptera)
** underorden **[[Polyphaga]]**
*** overfamilie **[[Chrysomeloidea]]** Latreille, 1802 (=Phytophaga) 
**** familien  bladbiller (Chrysomelidae Latreille, 1802) 
***** underfamilien **jordlopper**, Alticinae Newman, 1834
****** stammen Alticini
******** Slekten ***Chirodica*** Germar, 1834
********* *[[Chirodica cedarbergensis]]* Biondi, 1998
********* *[[Chirodica chalcoptera]]* Germar, 1834
********* *[[Chirodica denardisi]]* Biondi, 1998
********* *[[Chirodica fulva]]* Balý, 1876
********* *[[Chirodica fulvipes]]* Balý, 1876
********* *[[Chirodica namibiana]]* Biondi, 1998
********* *[[Chirodica outeniquensis]]* Biondi, 1998
********* *[[Chirodica similfulva]]* Biondi, 1998

## Eksterne lenker

*
Henning Matzen

**Henning Matzen** (født 28. desember 1840 i Rebbjærgskov i Angel, død 18. juli 1910 i Ronneby) var en dansk jurist, rettshistoriker, politiker og professor ved Københavns Universitet.

## Liv
Han var sønn av en vever. Den eldre broren, som var skoleinspektør, sørget at han fikk høyere skolegang og ble opptatt ved Flensborg latinskole. Derfra ble han student i 1859 og studerte rettsvitenskap ved Københavns Universitet. Han tok juridisk embetseksamen i 1864. I 1867 besvarte han universitetets prisoppgave med en avhandling om panteretten etter eldre dansk rett, og ble tildelt gullmedaljen. Året etter ble han utnevnt til Carl Georg Holcks etterfølger som professor ved universitetet. Før han tiltrådte stillingen fikk han anledning til å foreta en studiereise til Paris, Zürich og Wien fra 1869 til 1870.

Som professor underviste Matzen i dansk statsrett. Han utga en oversikt over forfatningsrett i tre bind som kom i flere reviderte utgaver. Senere underviste han også i kirkerett og utga en *Haandbog over den danske Kirkeret* (1889). Etter Johannes Nellemanns avgang i 1875 overtok han undervisningen i rettshistorie. I 1880 ble han utnevnt til ekstraordinær assessor i Høyesterett. Han var universitetets rektor for året 1892–1893.

Matzen ble innvalgt i Landstinget fra København i 1879. Her var han leder for Højres representanter. I 1883 deltok han i stiftelsen av Højres Arbeider- og Vælgerforening i København, og deltok samme år utarbeidelsen av Højres program. I de samme årene utfoldet han en stor aktivitet som politisk taler. Han var en av de fremste tilhengerne av Estrups provisoriepolitikk. Fra 1894 til 1902 var han formann i Landstinget. 

Til Københavns Universitets jubileum i 1879 skrev Matzen universitetets rettshistorie i to bind. Ved jubileumsfesten ble han utnevnt til æresdoktor.

## Referanser


## Litteratur
* Carl Goos: «Matzen, Henning», i *[[Dansk biografisk lexikon]]*. XI. BInd. Kjøbenhavn: Gyldendalske Boghandel, 1897
Wild Geese (stumfilm)

***Wild Geese*** er en amerikansk stumfilm fra 1927 regissert av Phil Goldstone. Filmen er laget over romanen *[[Graagaas (roman)|Graagaas]]* av Martha Ostenso. Hovedrollene spilles av Russell Simpson som Galeb Gare, Belle Bennett som Amelia Gare og Eve Southern som Judith Gare. 

Filmen antas å være tapt.

## Hovedrolleinnehaverne

Fil:Grapes of Wrath, The - (Original Trailer) - 06.png|Russel Simpson
Fil:Actress Belle Bennett (SAYRE 5365).jpg|Belle Bennett
Fil:Eve Southern - Indigo Blue.jpg|Eve Southern


## Referanser


## Eksterne lenker
*
Aldo de Cillo Pagotto

**Aldo de Cillo Pagotto** (født 16. september 1949 i Santa Bárbara d'Oeste i Brasil, død 14. april 2020 i Fortaleza) var en brasiliansk ordensprest og katolsk erkebiskop av Paraíba.

## Liv og virke
### Bakgrunn
Pagotto studerte filosofi og teologi ved presteseminaret Nossa Senhora do Rosário i Caratinga (Minas Gerais) og ved sin egen ordens seminar São Pio X.

### Prest
Han ble presteviet 7. desember 1977, og inntrådte i eukaristinernes orden og avla de evige løfter 8. desember 1985. Han studerte videre ved det pavelige universitet Gregoriana i Roma fra 1988 til 1991.

### Biskop, erkebiskop
Pave Johannes Paul II utnevnte ham 10. september 1997 til koadjutorbiskop av Sobral. Som valgspråk valgte han «Unum corpus et unus spiritus». Bispevielsen ble foretatt av erkebiskopen av São Paulo, Cláudio Hummes den 31. oktober samme år. Medkonsekratorer var Walfrido Teixeira Vieira, biskop av Sobral, og Joviano de Lima Júnior, biskop av São Carlos. Da Walfrido Teixeira Vieiras ble pensjonert etterfulgte biskop Cillo Pagotto ham den 18. mars 1998.

Den 5. mai 2004 ble han promovert til erkebiskop av Paraíba. Pave Frans aksepterte hans aldersbetingede fratreden den 6. juli 2016. 

Erkebiskop Pagotto kjempet fra 2017 mot kreft og døde i april 2020 som følge av ekstrabelastningen med covid-19 på Hospital da Unimed i bydelen São João do Tauape i Fortaleza.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Carlo Chiarlo (1881-1964) *1928
* Kardinal Alfredo Vicente Scherer (1903-1996) *1947
* Kardinal Aloísio Leo Arlindo Lorscheider (1924-2007) *1962
* Kardinal Cláudio Aury Affonso Hummes (1934-2022) *1975
* Erkebiskop *Aldo de Cillo Pagotto*

## Referanser
Grinda vannverk

**Grinda vannverk** også kalt for Grina vannverk er et nedlagt vannverk som ligger i bydelen Riska i Sandnes kommune. Grindavatnet og Lomstjørna var vannkilden i verket, som forsynte både Sandnes, Sola og Forus med vann. Grindavatnet ble nedlagt som drikkevannsforsyning rundt 1974. Vannverket ble bygd av tyskerne under andre verdenskrig. Arbeidet ble utført av utkommanderte og frivillige nordmenn som arbeidet mot god betaling. Det var norske anleggsfirma som sto for arbeidet. Hensikten med vannverket var å sikre vannforsyningen til Sola flyplass og de tyske forlegninger

## Vannverket som kulturminne
Grinda vannverk har ikke vært i bruk siden rundt 1974. I dag er vannverket et kulturminne fra krigstiden og ligger i et vakkert og idyllisk turområde. Vannverket ligger langs første del av turen til Storberget. Store deler av turen går på den gamle anleggsveien opp til lomstjern. Langs stien ser vi tydelige spor fra arbeidet med det tyske vannverket fra andre verdenskrig. Både bassengbygninen og Grindatunnelen er åpen og er i god stand.
*

## Referanser


## Eksterne lenker
* Hjemmesiden til Lions Club Riska/Sandnes - Besøkt 23. mai 2020
* Sandnes kommunes digitale kartsamling, med over kulturminner i Sandnes - Besøkt 23. mai 2020
* Sandnes kommunes kart over kulturminneregistreringer Riska - Besøkt 23. mai 2020
* Sørfylket.no - Besøkt 23. mai 2020
* Riska historie og museumslags nettside - Besøkt 23. mai 2020
* Turside for Storaberget
*Sola kommunes kommunedelplaner, inneholder kommunedelplaner for kulturminner i kommunen. Besøkt 23. mai 2020.
Pierre Fresnay

**Pierre Fresnay** (født 4. april 1897 i Paris, død 9. januar 1975 i Neuilly-sur-Seine) var en fransk skuespiller. Fresney begynte sin skuespillerkarriere på 1920-tallet. Han spilte en rekke roller ved Comédie-Française i både klassiske og moderne stykker.

Hans første store filmrolle var i *Marius* av Pagnol (1931). Han ble fort en viktig figur i den franske filmen, bland annet i Jean Renoirs *[[Den store illusjon]]* (1937). Han spilte også i internationale filmer, bland annet i Alfred Hitchcocks *[[Mannen som visste for meget (1934)|Mannen som visste for meget]]* (1934).

I mange år drev han sitt egen teater i Paris med partneren Yvonne Printemps.

## Filmografi (utvalg)
* 1922 – *[[Les Mystères de Paris]]*
* 1937 – *[[Den store illusjon]]*
* 1943 – *[[Djevelens hånd]]*
* 1947 – *[[De kjærlige hender]]*

## Referanser


## Eksterne lenker
*
Åkrehamn videregående skole

**Åkrehamn videregående skole** (tidligere **Karmøy Yrkesskole**) er en videregående skole som befinner seg på Åkrehamn i Karmøy kommune. Rektoren på skolen er Åse Bratthammer. Skolen tilbyr fem ulike yrkesfaglige studieretninger, og tilrettelagt opplæring blir tilbudt for elever med generelle lærevansker.

Skolen ble i 2017 utsatt for en bombetrussel og måtte dermed evakuere 520 elever og rundt 100 ansatte.

## Fem yrkesfaglige studieretninger
* Bygg- og anleggsteknikk (BA)
* Helse- og oppvekstfag (HO)
* Teknologi- og industrifag (TIP)
* Elektro og datateknologi (EL)
* Salg, service og reiseliv (SSR)

## Spesialpedagogisk skoletilbud
Skolen tilbyr tilrettelagt opplæring (TO) for elever med generelle lærevansker. Disse står gjerne i sammenheng med diagnoser som ADHD, autismespekterforstyrrelser eller Downs syndrom.

## Referanser


## Eksterne lenker
* 
*
Sjakkspilleren

***Sjakkspilleren*** (originaltittel: *Le Joueur d'échecs*, også vist i Norge med tittelen *Polens sønner*) er et fransk stumfilmdrama fra 1927 i regi av Raymond Bernard. Filmen er en bearbeidelse av romanen *Le Joueur d'échecs* av Henry Dupuy-Mazuel.

Filmen ble vurdert for norsk sensur den 20. juni 1927.

## Handling
I 1776 ble en ung polsk patriot, Boleslas Vorowski, skadd i et opprør mot de russiske styrkene i Vilnius. Det tilbys en belønning hvis Vorowski blir arrestert, men han blir beskyttet av Baron von Kempelen, en oppfinner som planlegger å smugle Vorowski, en meget dyktig sjakk-spiller, til Tyskland skjult inne i en spilleautomat som kalles «Tyrkeren». 

Major Nicolaïeff, en russisk rival av Vorowski, forsøker å spille mot Tyrkeren, men blir raskt beseiret. Men Nicolaïeff innser at maskinen i hemmelighet blir drevet av Vorowski. Han sørger for at Tyrkeren sendes til Moskva for å underholde keiserinne Catherine II, og legger en plan for å bli kvitt både Kempelen Vorowski og Tyrkeren.

## Medvirkende
* Pierre Blanchar : Boleslas Vorowski
* Charles Dullin : Baron von Kempelen
* Édith Jéhanne : Sophie Novinska
* Camille Bert : Maj. Nicolaieff
* Pierre Batcheff : Prince Serge Oblomoff
* Marcelle Charles-Dullin : Catherine II
* Jacky Monnier : Wanda
* Armand Bernard : Roubenko
* Alexiane : Olga
* Pierre Hot : Roi Poniatowski
* Jaime Devesa : Prince Orloff
* Fridette Fatton : Pola

## Referanser


## Eksterne lenker
*
Diaphorapteryx hawkinsi

***Diaphorapteryx hawkinsi*** (kjempechathamrikse) var en monotypisk art i riksefamilien (Rallidae) og eneste art i slekten ***Diaphorapteryx***. Arten var endemisk for Chathamøyene øst av New Zealand, men størrelsen og den manglende flygeevnen gjorde den utsatt for jakt og predasjon. Arten kan ha overlevd til omkring 1895.

## Inndeling
Inndelingen følger Birds of the World. Norske navn på arter og delgrupper følger Norsk navnekomité for fugl og er i henhold til Syvertsen *et al.* (2008, 2017). Norske navn i parentes er eventuelt uoffisielle midlertidige beskrivelser.

* Gruiformes, tranefugler
** Rallidae, riksefamilien
*** *[[Rallus]]*, 13 arter
*** *[[Dryolimnas]]*, 2 arter
*** †*[[Aphanapteryx bonasia|Aphanapteryx]]*, monotypisk, utdødd slektslinje
*** †*[[Erythromachus leguati|Erythromachus]]*, monotypisk, utdødd slektslinje
*** *[[Crex]]*, 2 arter
*** *[[Rougetius]]*, monotypisk
*** *[[Atlantisia]]*, 2 arter
*** †*[[Mundia]]*, monotypisk, utdødd slektslinje
*** *[[Aramidopsis]]*, monotypisk
*** *[[Lewinia]]*, 4 arter
*** *[[Gymnocrex]]*, 3 arter
*** †*[[Diaphorapteryx hawkinsi|Diaphorapteryx]]*, monotypisk, utdødd slektslinje
**** †*[[Diaphorapteryx hawkinsi|D. hawkinsi]]*, (kjempechathamrikse), monotypisk, utdødd
*** *[[Gallirallus]]*, 18 arter
*** *[[Canirallus]]*, monotypisk
*** *[[Mustelirallus]]*, 3 arter
*** *[[Cyanolimnas]]*, monotypisk
*** *[[Pardirallus]]*, 3 arter
*** *[[Amaurolimnas]]*, monotypisk
*** *[[Aramides]]*, 8 arter
*** *[[Tribonyx]]*, 3 arter
*** *[[Porphyriops]]*, monotypisk
*** *[[Porzana]]*, 4 arter
*** *[[Paragallinula]]*, monotypisk
*** *[[Gallinula]]*, 7 arter
*** *[[Fulica]]*, 11 arter
*** *[[Porphyrio]]*, 15 arter
*** *[[Himantornis]]*, monotypisk
*** *[[Megacrex]]*, monotypisk
*** *[[Gallicrex]]*, monotypisk
*** *[[Amaurornis]]*, 7 arter
*** *[[Rallina]]*, 8 arter
*** *[[Zapornia]]*, 15 arter
*** *[[Micropygia]]*, monotypisk
*** *[[Anurolimnas]]*, 3 arter
*** *[[Coturnicops]]*, 3 arter
*** *[[Hapalocrex]]*, monotypisk
*** *[[Laterallus]]*, 9 arter

## Referanser




## Eksterne lenker
*
Dagens mann (film)

***Dagens mann*** (originaltittel: *L'homme du jour*) er en fransk filmmusikal fra 1937, regissert av Julien Duvivier.

## Handling
Alfred Boulard, en snill og godmodig elektriker, donerer blod for å redde Mona Thalia – en anerkjent teater-skuespillerinne. Mona Thalia overlever på grunn av hans hjelp, og Boulard blir derfor hennes store helt.

Takknemlig for hans hjelp, sørger Mona for at Alfred får muligheten til å begynne som sang-stjerne. Men berømmelsen hans viser seg snart å være kortvarig.

## Medvirkende
* Maurice Chevalier – Alfred Boulard 
* Elvire Popesco – Mona Thalia  
* Josette Day – Suzanne Petit  
* Raymond Aimos – Le vieux cabot 

## Referanser


## Eksterne lenker
*
Folkehelseminister

**Folkehelseminister** er en betegnelse som har vært benyttet om en statsråd med særskilt ansvar for folkehelse, underordnet helse- og omsorgsministeren, altså tilknyttet Helse- og omsorgsdepartementet.

Vervet ble første gang opprettet 17. januar 2018, da Erna Solbergs regjering ble utvidet fra å representere Høyre og Fremskrittspartiet til også å representere Venstre.

Ansvarsområdet har vært karakterisert som uklart, men knyttes til folkehelsearbeidet som blir forvaltet av Folkehelseavdelingen, blant annet ansvaret for Folkehelseinstituttet og Statens Strålevern. 

Mulige paralleller kan være Storbritannias Minister for Public Health og Sveriges folkhälsominister.

## Referanser
Saromasjøen

**Saromasjøen** (japansk: サロマ湖) er en brakkvannssjø på Hokkaido i Japan. Saroma er den tredje største innsjøen i Japan.

## Referanser


## Eksterne lenker
*
Gardenia (slekt)

***Gardenia*** er ei slekt i maurefamilien.

Artene er eviggrønne busker eller små trær. Bladene sitter motsatt eller mer sjeldent tre sammen. Blomstene er tvekjønnede, hvite eller gule og ofte oppsiktsvekkende. Krona er valse- eller trompetformet og har 5–12 fliker. Det er også 5–12 pollenbærere. Fruktknuten har ett kammer som inneholder mange frøemner. Frukten er saftig og gul, oransje, rødoransje eller brun. Rester av begeret sitter som regel igjen på frukten.

Ulike oversikter angir mellom 60 og 250 arter i slekta. De er utbredt i tropiske og subtropiske deler av Asia og Afrika og på Madagaskar og stillehavsøyene. Den mest kjente arten er gardenia (*Gardenia jasminoides*) som dyrkes i hele verden på grunn av de hvite, duftende blomstene. Den dyrkes utendørs i varme land og som stueplante andre steder. Også andre arter dyrkes.

## Litteratur
* 
* 

## Eksterne lenker
*
Alexander Flotve

**Alexander Flotve** (født 1971) er en norsk musiker, komponist, arrangør og produsent.  

## Bakgrunn
Etter tre år på musikklinjen ved Skeisvang Videregående Skole i Haugesund, ble Flotve utdannet ved Agder Musikkonservatorium/UiA (1990–1995) og ved London Music School/MI London (1997–1998), der han fikk utmerkelsen *årets gitarist* i 1998. Han er gitarist i bandet Leif & Kompisane og fast musikalsk makker med forfatter og musiker Tore Renberg. I 2000 ga han ut gitarboken *Tell med meg* på Cantando Musikkforlag. Han debuterte med soloalbumet *[[Friselliana]]* (Barrot/Forte Music) i 2020. Flotve driver til daglig lydstudioet KompisStudio i Stavanger. 

Som produsent og arrangør har Flotve blant annet jobbet for artister og band som Dickensbandet, Magne Høyland, Atlars, Mareike Bechtel Wang, Arny Egeland, Leif og Kompisane, Gunnar Andersen og Harry’s Lirekasse. 

Som komponist har Flotve blant annet komponert teatermusikk til Rogaland Teaters oppsetning av *Pust* (D. Macmillan), musikk til flere barneforestillinger i regi av Rikskonsertene, laget musikk til Jens Zetlitz 250 års jubileumsforestilling på Tou Scene og skrevet musikk til to dobbeltalbum med Andreas «Ajax» Jacobsen tekster (Dreyer Bok). Han har også vært låtskriver for (og medlem av) ulike band som Dickensbandet, Kammerherrene, Harry’s Lirekasse og (Tre) Vise Menn fra Haugesund samt skrevet låter med andre artister i forbindelse med ulike plateutgivelser, deriblant rap artisten Atlars, Leif Nilsen, Mareike Bechtel Wang og Magne Høyland.

Som musikalsk leder, kapellmester, komponist og arrangør har Flotve blant annet hatt ansvaret for Fargespill Stavanger i Stavanger Konserthus 2012, 2013 og 2014 på forestillingene «Drømmer» og «Fargesprell». Han var også kapellmester for Cupfinaleshowet i Oslo Spectrum under cupfinalen 2019 og var arrangør for Stavanger Symfoniorkester sin konsertserie "Endelig helg" med artisten Atlars i 2022.

Flotve har vært studiomusiker på en lang rekke utgivelser deriblant med Elin Furubotn, Tore Renberg, Leif og Kompisane, Atlars, Håkon Berge/Gunnar Roalkvam/Stavanger Symfoniorkester, Magne Høyland, Mareike Bechtel Wang, Torfinn Nag, Tommy Fredvang, Hanne Sørvaag, Gunnar Andersen og Staysmann. 

Som utøvende musiker spilte Flotve i husbandet på klubben Dickens i i Stavanger 10 år (2008-2018) og har jobbet med et utall lokale og nasjonale artister og har blant annet turnert med Tommy Fredvang, Jan Toft, Tore Renberg, Atlars, Hanne Sørvaag og Leif og Kompisane. Han har jobbet med Stavanger Symfoniorkester og som teatermusiker på en rekke produksjoner ved Rogaland Teater, Haugesund Teater og Agder Teater samt Scenekraft, Sandnes Kulturhus.

## Diskografi
*[[Friselliana]]* (Barrot/Forte Music 2020).

## Referanser


## Eksterne lenker
* Offisielt nettsted
Sången om den Eldröda Blomman (stumfilm)

:*For filmen fra 1934, se [[Sången om den eldröda blomman (1934)]]*.

***Sången om den Eldröda Blomman*** er en svensk stumfilm fra 1919, med regi av Mauritz Stiller. Manuskriptet var skrevet av Stiller og Gustaf Molander. Som litterært forelegg hadde de Johannes Linnankoskis roman som ble utgitt i 1905.

Hovedrollene spilles av Lars Hanson, Edith Erastoff, Greta Almroth og Lillebil Christensen.

## Handling
Olof er den unge sønnen til den velstående bonden Koskela. Olof flørter hele tiden med forskjellige unge kvinner, som han innleder korte forhold med. Men etter en krangel med faren sin bestemmer Olof seg for å forlate farens hjem og heller reise sine egne veier. Mens han passerer gjennom en liten landsby, møter Olaf snart den attraktive Kyllikki - datteren til bonden Moisio. Men faren hennes, Moisio, er veldig negativ til at datteren hans skal gifte seg med Olof, på grunn av Olofs dårlige rykte og hans omflakkende liv.

Olof gjenopptar deretter sine vandringer, frem til han når en større by - hvor han blir lokket til et bordell av en prostituert. Men Olof begynner etter hvert å reflektere over sin egen rotete tilværelse. Deretter vender han tilbake til barndomshjemmet sitt. Men når han kommer dit får han vite at begge foreldrene hans allerede er døde. Deretter reiser han til Moisio-hjemmet, nå fast bestemt på å gifte seg med Kyllikki.

## Rolleliste (i utvalg)
* Lars Hanson - Olof Koskela 
* Greta Almroth - Annikki 
* Lillebil Christensen - Elli, «Gasellen», tjenestejente på gården Koskela
* Louise Fahlman - husmoren på Koskela, Olofs mor
* Axel Hultman - bonden på Koskela, Olofs far
* John Ekman - fløterformann
* Hjalmar Peters - bonde på gården Moisio
* Edith Erastoff - Kyllikki, Moisio-bondens datter 
* Nils Lundell - sønnen på gården Inkala, Kyllikkis forlovede
* Olof Ås - fløter
* Paul Hagman - fløter
* Gösta Ström - fløter
* Bengt Djurberg - ung mann

## Referanser


## Eksterne lenker
*
Trettenårskrigen

**Trettenårskrigen** (tysk: **Dreizehnjähriger Krieg**; polsk: **wojna trzynastoletnia**), også kalt **byenes krig**, var en konflikt mellom den prøyssiske konføderasjonen støttet av det polske kongedømmet og De tyske riddernes ordensstat fra 1454 til 1466. De prøyssiske byene hadde gått sammen i et forbund som protest mot den tyske ordenens militære og føydale dominans. Ledende byer som Danzig hadde styrket seg på østersjøhandelen med voksende økonomisk makt, men den tyske ridderordenen innehadde den dominerende rollen politisk. Muligheten kom i januar 1454, da kong Kasimir 4. Jagiello av Polen giftet seg med Elisabeth av Habsburg.

Konføderasjonen, som hadde besluttet seg for å gjøre opprør mot den tyske ordensstaten, bad Polens konge om støtte ved å akseptere ham som sin herre istedenfor ordensmesteren. Da hadde de prøyssiske byene siden sammenslutningen i 1440 prøvd å løse sine tvister med de tyske ridderne uten hell. Så snart Kasimir 4 hadde gitt sin støtte til konføderasjonen, brøt krigen ut i februar 1454. Dette var begynnelsen på en tretten år lang krig som først sluttet i 1466 med Toruń-freden. De tyske riddere ble tvunget til å erkjenne nederlaget ved å avstå områder i Pommern og Vest-Preussen til Polen, som bekreftet sitt overherredømme over de prøyssiske byene.

For den tyske ridderordensstaten var freden et nytt tilbakeskritt til fordel for det polske kongedømmet og andre lokale aktører i Preussen i den gradvise nedgangen i perioden etter nederlaget i Slaget ved Tannenberg i 1410 til den endelige slutten i 1525, da Preussen ble omgjort til et verdslig hertugdømme under Polens konge.

## Litteratur
* Marian Biskup|Biskup, Marian. *Wojna trzynastoletnia* (*The Thirteen Years War*).
* Karin Friedrich: *The Other Prussia: Royal Prussia, Poland and Liberty, 1569-1772*, Google Books
* Marian Biskup, *Wojna trzynastoletnia*, Gdańsk 1965
* Paweł Jasienica, *Polska Jagiellonów*

## Eksterne lenker
* The Editors of Encyclopaedia Britannica: Thirteen Years' War
* Prussian War 1454-1466
* War of the Cities (1454–1466)
Broen over Golden gate

***Broen over Golden gate***, (originaltittel: *Stranded*) er et amerikansk romantisk drama fra 1935 regissert av Frank Borzage - med Kay Francis, George Brent og Patricia Ellis i hovedrollene.

## Handling
Lynn Palmer arbeider som frivillig for en organisasjon kalt «Travellers Aid» i San Francisco. Mack Hale (spilt av George Brent) er en byggeleder på Golden Gate Bridge, som dukker opp ved Lynns organisasjon for å skaffe mer informasjon om en arbeider han ønsker å ansette. Lynn og Mack blir snart romantisk tiltrukket av hverandre, til tross for deres vidt forskjellige personligheter og livssyn. Lynns rom-kamerat, Velma Tuthill (spilt av Patricia Ellis) blir også romantisk tiltrukket av Mack.

Lynn og Mack går snart på stevnemøter sammen, selv om han ofte blir skremt av hvordan hun retter oppmerksomheten mot mennesker han påstår er uverdige. I mellomtiden blir Mack presset av en kriminell gjeng ledet av Sharkey, som forsøker å bestikke og manipulere noen arbeidere for å skape farlige arbeidsforhold som får Mack til å sparke disse arbeiderne. Selv om Mack ønsker å gifte seg med Lynn, avviser hun kravene hans om at hun burde slutte i arbeidet hennes. Mack blir imidlertid truet med at veldig mange arbeidere kommer til å gå ut i streik, på grunn av hans tilsynelatende følelsesløshet - samt beskyldninger om at han hadde forårsaket et dødsfall til en annen arbeider - som egentlig ble planlagt av Sharkey.

## Skuespillere

* Kay Francis som Lynn Palmer
* George Brent som Mack Hale.
* Patricia Ellis som Velma Tuthill
* Donald Woods som John Wesley
* Robert Barrat som Stanislaus Janauschek.
* Barton MacLane som Sharkey.
* Joseph Crehan som Johnny Quinn.
* William Harrigan som Updyke.
* Henry O'Neill som Mr. Tuthill.
* Frankie Darro som James Rivers.
* John Wray som Mike Gibbons.
* Edward McWade som Tim Powers.
* June Travis som Mary Rand
* Ann Shoemaker som Mrs. Tuthill.
* Gavin Gordon som Jack.
* Spencer Charters som Boatman
* Joan Gay som Diane Nichols
* Adrian Morris som Rivet Boss.

## Referanser


## Eksterne lenker
*